|  |
| --- |
| **PRILOG 1.:** |
| OBRAZAC ZAKONODAVNIH AKTIVNOSTI |

# 1. STRUČNI NOSITELJ: MINISTARSTVO ZNANOSTI, OBRAZOVANJA I MLADIH

# 2. POSTUPAK PROCJENE UČINAKA PROPISA

## 2.1. Zakon o izmjenama i dopunama Zakona o udžbenicima i drugim obrazovnim materijalima za osnovnu i srednju školu

|  |  |  |
| --- | --- | --- |
| Redni broj: | Naziv nacrta prijedloga zakona: | Upućivanje u proceduru Vlade Republike Hrvatske: |
| 2.1. | Zakon o izmjenama i dopunama Zakona o udžbenicima i drugim obrazovnim materijalima za osnovnu i srednju školu | I. kvartal |
|  | Razlozi predlaganja zakona: | Ciljevi koji se žele postići donošenjem zakona: |
|  | Zakonom o udžbenicima i drugim obrazovnim materijalima za osnovnu i srednju školu („Narodne novine“, broj 116/18.) propisan je postupak uvrštavanja, odobravanja, izbora i povlačenja iz uporabe udžbenika, odobrenje i uporaba drugih obrazovnih materijala za učenike osnovne i srednje škole te financiranje nabave udžbenika i drugih obrazovnih materijala sredstvima državnog proračuna Republike Hrvatske. Primjenom ovoga Zakona utvrđeni su problemi i nedostaci pojedinih propisanih odredbi. | Zakonom o izmjenama i dopunama Zakona o udžbenicima i drugim obrazovnim materijalima za osnovnu i srednju školu potrebno je, zbog gospodarskih i inflatornih poremećaja na tržištu, redefinirati način izračuna i određivanja maloprodajne cijene udžbenika kako ne bi došlo do nekontroliranog povećanja cijena udžbenika.Nadalje, potrebne su prilagodbe u Zakonu s ciljem osiguranja fleksibilnijeg i prilagodljivijeg načina odobravanja udžbenika za djecu s posebnim potrebama te udžbenika za nastavu na jeziku i pismu nacionalnih manjina.Također, prekršajne odredbe važećeg Zakona o udžbenicima i drugim obrazovnim materijalima za osnovnu i srednju školu uskladit će se sa Zakonom o uvođenju eura kao službene valute u Republici Hrvatskoj.  |

## 2.2. Zakon o izmjenama i dopunama Zakona o predškolskom odgoju i obrazovanju

|  |  |  |
| --- | --- | --- |
| 2.2.  | Zakon o izmjenama i dopunama Zakona o predškolskom odgoju i obrazovanju | III. kvartal |
|  | Razlozi predlaganja zakona: | Ciljevi koji se žele postići donošenjem zakona: |
|  | Zakonom o predškolskom odgoju i obrazovanju („Narodne novine“, broj 10/97., 107/07., 94/13., 98/19., 57/22., 101/23.) uređuje se predškolski odgoj i obrazovanje te skrb o djeci predškolske dobi kao dio sustava odgoja i obrazovanja te skrbi o djeci.Sustav ranog i predškolskog odgoja i obrazovanja obuhvaća programe odgoja, obrazovanja, zdravstvene zaštite, prehrane i socijalne skrbi koji se ostvaruju u dječjim vrtićima, a organizira se i provodi za svu djecu od navršenih šest mjeseci do polaska u osnovnu školu. Tijekom primjene Zakona utvrđeni su nedostaci pojedinih propisanih odredbi. | Vlada Republike Hrvatske na svojoj sjednici od 31. kolovoza 2023. godine donijela je, na temelju članka 1. Zakona o ovlasti Vlade Republike Hrvatske, da uredbama uređuje pojedina pitanja iz djelokruga Hrvatskoga sabora („Narodne novine“, broj 149/22.), Uredbu o izmjeni Zakona o predškolskom odgoju i obrazovanju („Narodne novine“, broj 101/23.), a u cilju osiguravanja sredstava iz državnog proračuna za fiskalnu održivost dječjih vrtića čiji su osnivači jedinice lokalne i područne (regionalne) samouprave te druge pravne i fizičke osobe.S obzirom na to da normativna rješenja koja proizlaze iz navedene Uredbe postaju sastavni dio Zakona na određeno vrijeme, potrebno je ih je trajno integrirati u Zakon. Također, u cilju osiguravanja svima dostupnog i kvalitetnog sustava ranog i predškolskog odgoja i obrazovanja, potrebno je redefinirati odredbe vezano uza zapošljavanje i upis u dječji vrtić. |

## 2.3. Zakon o izmjenama i dopunama Zakona o Hrvatskoj zakladi za znanost

|  |  |  |
| --- | --- | --- |
| 2.3. | Zakon o izmjenama i dopunama Zakona o Hrvatskoj zakladi za znanost | III. kvartal |
|  | Razlozi predlaganja zakona: | Ciljevi koji se žele postići donošenjem zakona: |
|  | Zakonom o Hrvatskoj zakladi za znanost („Narodne novine“, broj 57/22., dalje u tekstu: Zakon) uređuje se svrha, načela rada, osnovna imovina, način i izvori financiranja Hrvatske zaklade za znanost (u daljnjem tekstu: Zaklada). Tijela Zaklade su Upravni odbor Zaklade, Upravitelj Zaklade i Povjerenstvo za prigovore. Sukladno odredbama Zakona, 14. ožujka 2024. godine imenovano je novo tijelo Zaklade – Povjerenstvo za prigovore. Povjerenstvo za prigovore stručno je tijelo Zaklade koje razmatra prigovore zbog sukoba interesa ili administrativnih, odnosno postupovnih pogrešaka na odluke Upravnog odbora Zaklade o financiranju znanstvenih projekata. Ministarstvo je mišljenja da je potrebno zadaću Povjerenstva za prigovore jasnije urediti. | Zakonom o izmjenama i dopunama Zakona o Hrvatskoj zakladi za znanost planira se jasnije propisati zadaća Povjerenstva za prigovore. Naime, Zakonom propisana zadaća Povjerenstva za prigovore uključuje prigovore na odluke Upravnog odbora Zaklade o financiranju znanstvenih projekata te nije jasno odnosi li se to i na ostale odluke koje se donose tijekom postupka vrednovanja prijedloga znanstvenih projekata, kao što je praksa na razini Europske unije pri evaluaciji projektnih prijedloga u sklopu Okvirnog programa za istraživanje i inovacije - Obzor Europa. Zakon o izmjenama i dopunama Zakona o Hrvatskoj zakladi za znanost predlaže se s ciljem jačanja uloge Povjerenstva za prigovore i veće transparentnosti u postupcima vrednovanja prijedloga znanstvenih projekata. |

## 2.4. Zakon o osnovnoškolskom odgoju i obrazovanju

|  |  |  |
| --- | --- | --- |
| 2.4. | Zakon o osnovnoškolskom odgoju i obrazovanju | IV. kvartal |
|  | Razlozi predlaganja zakona: | Ciljevi koji se žele postići donošenjem zakona: |
|  | Osnovnoškolski odgoj i obrazovanje obvezni su za svu djecu te traju, u pravilu, od šeste do petnaeste godine života, a za učenike s višestrukim teškoćama u razvoju najdulje do 21. godine života. Osnovna škola traje osam godina i izvodi redovite i posebne programe. Posebni programi se odnose na školovanje djece s teškoćama u razvoju, na alternativne nastavne programe te na programe na jeziku i pismu nacionalnih manjina.U sustavu obrazovanja Republike Hrvatske moguće je i paralelno osnovno obrazovanje u obliku osnovnoga umjetničkog obrazovanja.Kako bi se postigla bolja učinkovitost i sinergija između svih dijelova osnovnoškolskog odgoja i obrazovanja te omogućila provedba svih reformskih procesa, potrebno je donošenje zakona koji će samostalno urediti odgoj i obrazovanje na osnovnoškolskoj razini i time pridonijeti kvalitetnijem uređenju tog dijela odgojno-obrazovnog sustava. Novi zakonski okvir za osnovnoškolski odgoj i obrazovanje potreban je i zbog usklađivanja s Nacionalnom razvojnom strategijom Republike Hrvatske do 2030. godine, Nacionalnim planom oporavka i otpornosti 2021. - 2026. i Nacionalnim planom razvoja sustava obrazovanja za razdoblje do 2027. koji predviđaju strukturnu reformu i modernizaciju sustava odgoja i obrazovanja kako bi se svim učenicima omogućio pristup kvalitetnom i učinkovitom sustavu odgoja i obrazovanja te osigurala veća zapošljivost pojedinaca s kvalifikacijama na svim razinama obrazovanja. | Od 2008. godine u primjeni je jedinstveni Zakon o odgoju i obrazovanju u osnovnoj i srednjoj školi („Narodne novine“, broj [87/08](https://www.zakon.hr/cms.htm?id=66)., [86/09](https://www.zakon.hr/cms.htm?id=67)., [92/10](https://www.zakon.hr/cms.htm?id=68)., [105/10](https://www.zakon.hr/cms.htm?id=69)., [90/11](https://www.zakon.hr/cms.htm?id=70)., [5/12](https://www.zakon.hr/cms.htm?id=71)., [16/12](https://www.zakon.hr/cms.htm?id=72)., [86/12](https://www.zakon.hr/cms.htm?id=73)., [126/12](https://www.zakon.hr/cms.htm?id=182)., [94/13](https://www.zakon.hr/cms.htm?id=480)., [152/14](https://www.zakon.hr/cms.htm?id=1671)., [07/17](https://www.zakon.hr/cms.htm?id=17751)., [68/18](https://www.zakon.hr/cms.htm?id=31279)., [98/19](https://www.zakon.hr/cms.htm?id=40815)., [64/20](https://www.zakon.hr/cms.htm?id=44620)., [151/22](https://www.zakon.hr/cms.htm?id=55120)., [155/23](https://www.zakon.hr/cms.htm?id=59863)., [156/23](https://www.zakon.hr/cms.htm?id=59089).) koji uređuje osnovnoškolski i srednjoškolski sustav koji je do tada bio uređen samostalnim zakonima. Važeći Zakon je mijenjan i dopunjavan više puta jer su se određena normativna rješenja trebala uskladiti na razini dvaju sustava, koji se s obzirom na dob učenika kojima se propisuje specifičnost obrazovanja bitno razlikuju. Također, dio odredbi trebalo je urediti prema istim propisima na razini država članica Europske unije.Navedene izmjene i dopune nisu riješile sve uočene nedostatke koji su specifični za sustav odgoja i obrazovanja te je potrebno donijeti novo zakonsko rješenje koje će pridonijeti kvalitetnijem uređenju osnovnoškolskog sustava.Zbog sve veće potrebe učenika za dodatnim radom, primjerenim oblikom školovanja te diferenciranom i individualiziranom nastavom zakonom će se obvezati one školske ustanove koje imaju prostorne, kadrovske i druge uvjete rada da obvezno izvode odgojno-obrazovni rad u jednoj smjeni. Nadalje, s ciljem ostvarivanja više razine usvojenosti odgojno-obrazovnih ishoda, što zahtijeva duži boravak učenika u osnovnoj školi, zakonom će se stvoriti pretpostavke za povećanje dnevnog opterećenja učenika većim brojem nastavnih sati provedbom programa potpomognutog i obogaćenog učenja.S obzirom na to da je u proteklome razdoblju došlo do značajnih promjena u sustavu, kao i to da se u sljedećim godinama planiraju novi iskoraci kojima je cilj daljnje unaprjeđenje sustava, potrebno je donijeti novi Zakon koji će omogućiti kvalitetniji osnovnoškolski odgoj i obrazovanje uz optimalno korištenje postojećih resursa. |

## 2.5. Zakon o srednjoškolskom odgoju i obrazovanju

|  |  |  |
| --- | --- | --- |
| 2.5. | Zakon o srednjoškolskom odgoju i obrazovanju | IV. kvartal |
|  | Razlozi predlaganja zakona: | Ciljevi koji se žele postići donošenjem zakona: |
|  | Srednjoškolski odgoj i obrazovanje u Hrvatskoj su djelatnost kojom se nakon završetka osnovnog obrazovanja polaznicima omogućava stjecanje kompetencija za rad i nastavak obrazovanja te za cjeloživotno učenje, a koji podrazumijevaju gimnazijsko, strukovno i umjetničko obrazovanje, kao i odgojnu djelatnost učeničkih domova. To je trenutačno uređeno trima zakonskim propisima - Zakonom o odgoju i obrazovanju u osnovnoj i srednjoj školi („Narodne novine“, broj [87/08](https://www.zakon.hr/cms.htm?id=66)., [86/09](https://www.zakon.hr/cms.htm?id=67)., [92/10](https://www.zakon.hr/cms.htm?id=68).,[105/10](https://www.zakon.hr/cms.htm?id=69)., [90/11](https://www.zakon.hr/cms.htm?id=70)., [5/12](https://www.zakon.hr/cms.htm?id=71)., [16/12](https://www.zakon.hr/cms.htm?id=72)., [86/12](https://www.zakon.hr/cms.htm?id=73)., [126/12](https://www.zakon.hr/cms.htm?id=182)., [94/13](https://www.zakon.hr/cms.htm?id=480)., [152/14](https://www.zakon.hr/cms.htm?id=1671)., [07/17](https://www.zakon.hr/cms.htm?id=17751)., [68/18](https://www.zakon.hr/cms.htm?id=31279)., [98/19](https://www.zakon.hr/cms.htm?id=40815)., [64/20](https://www.zakon.hr/cms.htm?id=44620)., [151/22](https://www.zakon.hr/cms.htm?id=55120)., [155/23](https://www.zakon.hr/cms.htm?id=59863)., [156/23](https://www.zakon.hr/cms.htm?id=59089).), Zakonom o strukovnom obrazovanju („Narodne novine, broj 30[/09](https://www.zakon.hr/cms.htm?id=17429)., [24/10](https://www.zakon.hr/cms.htm?id=17431)., [22/13](https://www.zakon.hr/cms.htm?id=17433)., [25/18](https://www.zakon.hr/cms.htm?id=27407)., [69/22](https://www.zakon.hr/cms.htm?id=52732).) i Zakonom o umjetničkom obrazovanju („Narodne novine“, broj 130/11.).Temeljna djelatnost srednjoškolskog odgoja i obrazovanja uređena je Zakonom o odgoju i obrazovanju u osnovnoj i srednjoj školi, što je otežavalo usklađivanje i provedbu reformskih procesa na razini dvaju sustava, osnovnog i srednjeg, koji se s obzirom na dob učenika i specifičnosti sustava bitno razlikuju. To znači da bi novi zakon jedinstveno i cjelovito regulirao specifične potrebe suvremenoga srednjoškolskog odgoja i obrazovanja zbog toga što trenutačni sustav bilježi iznimno dinamičnu aktivnost radi osiguravanja brze tranzicije u radni život i/ili daljnje obrazovanje.Kako bi se postigla bolja učinkovitost srednjoškolskog odgoja i obrazovanja te omogućila daljnja provedba reformskih procesa, potrebno je donošenje zakona koji će samostalno urediti odgoj i obrazovanje u dijelu gimnazijskog i strukovnog obrazovanja te pridonijeti njegovu kvalitetnijem uređenju. Novi zakonski okvir nužan je zbog usklađivanja s Nacionalnom razvojnom strategijom Republike Hrvatske do 2030. godine, Nacionalnim planom oporavka i otpornosti 2021. - 2026. i Nacionalnim planom razvoja sustava obrazovanja za razdoblje do 2027. koji predviđaju provedbu reformi i modernizaciju srednjoškolskog odgoja i obrazovanja usmjerenog na učenika te kvalitetu, djelotvornost, učinkovitost i pravičnost obrazovanja.  | Od 2008. godine u primjeni je jedinstveni Zakon o odgoju i obrazovanju u osnovnoj i srednjoj školi („Narodne novine“, broj [87/08](https://www.zakon.hr/cms.htm?id=66)., [86/09](https://www.zakon.hr/cms.htm?id=67)., [92/10](https://www.zakon.hr/cms.htm?id=68)., [105/10](https://www.zakon.hr/cms.htm?id=69)., [90/11](https://www.zakon.hr/cms.htm?id=70)., [5/12](https://www.zakon.hr/cms.htm?id=71)., [16/12](https://www.zakon.hr/cms.htm?id=72)., [86/12](https://www.zakon.hr/cms.htm?id=73)., [126/12](https://www.zakon.hr/cms.htm?id=182)., [94/13](https://www.zakon.hr/cms.htm?id=480)., [152/14](https://www.zakon.hr/cms.htm?id=1671)., [07/17](https://www.zakon.hr/cms.htm?id=17751)., [68/18](https://www.zakon.hr/cms.htm?id=31279)., [98/19](https://www.zakon.hr/cms.htm?id=40815)., [64/20](https://www.zakon.hr/cms.htm?id=44620)., [151/22](https://www.zakon.hr/cms.htm?id=55120)., [155/23](https://www.zakon.hr/cms.htm?id=59863)., [156/23](https://www.zakon.hr/cms.htm?id=59089).) koji uređuje osnovnoškolski i srednjoškolski sustav koji je do tada bio uređen samostalnim zakonima. Važeći Zakon je mijenjan i dopunjavan više puta jer su se određena normativna rješenja trebala uskladiti na razini dvaju sustava, koji se s obzirom na dob učenika kojima se propisuje specifičnost obrazovanja bitno razlikuju. Također, dio odredbi trebalo je urediti prema istim propisima na razini država članica Europske unije.Navedene izmjene i dopune nisu riješile sve uočene nedostatke koji su specifični za sustav odgoja i obrazovanja te je zbog kvalitetnijih odredaba kojima se propisuje srednjoškolski odgoj i obrazovanje potrebno donošenje novoga Zakona koji će pridonijeti kvalitetnijem uređenju sustava.Cilj novog zakona je omogućavanje veće fleksibilnosti sustava, boljega profesionalnog usmjeravanja učenika i njihove horizontalne i vertikalne prohodnosti, poboljšanje odgojno-obrazovnih ishoda te osiguranje bolje zapošljivosti učenika s kvalifikacijama strukovnog obrazovanja i osposobljavanja. Novim zakonom osigurat će se podrška jačanju autonomije srednjih škola radi osiguravanja kadrovskih i programskih uvjeta potrebnih za uspješnu provedbu kurikulnih dokumenata koji odgovaraju na potrebe učenika i na suvremene potrebe tržišta rada te osiguravaju usvajanje ključnih i transverzalnih kompetencija i specifičnih stručnih vještina.Poseban naglasak stavit će se na poboljšanje funkcioniranja i kvalitetu upravljanja srednjoškolskim školama i učeničkim domovima te na uvjete rada odgojno-obrazovnih radnika kako bi se povećala atraktivnost profesije te mogućnost njihova profesionalnog razvoja i napredovanja.Novi zakon uspostavit će i koherentan sustav osiguravanja kvalitete u srednjoškolskom odgoju i obrazovanju, razvoj alata i mehanizama te unaprjeđenje procesa samovrednovanja i njegovo povezivanje s vanjskim vrednovanjem.Također, novim zakonom jačat će se i europska dimenzija obrazovanja odnosno daljnja internacionalizacija srednjoškolskog obrazovanja na način da se učenicima omogući stjecanje kompetencija mobilnošću i drugim oblicima povezanosti.Zaključno, novi zakon o srednjoškolskom odgoju i obrazovanju pridonijet će daljnjem unaprjeđenju gimnazijskog i strukovnog obrazovanja. Omogućit će mladima stjecanje i razvoj temeljnih i strukovnih kompetencija s ciljem uspješnog nastavka obrazovanja i uključivanja na tržište rada. Na taj će način zakon pridonijeti i njihovu osobnom razvoju te ih osposobiti za cjeloživotno učenje. |

# 3. IZNIMKE OD POSTUPKA PROCJENE UČINAKA PROPISA

|  |  |  |
| --- | --- | --- |
| Redni broj: | Naziv nacrta prijedloga zakona: | Upućivanje u proceduru Vlade Republike Hrvatske: |
| 3.1. |  |  |
|  | Razlozi predlaganja zakona: | Ciljevi koji se žele postići donošenjem zakona: |
|  |  |  |

|  |  |  |
| --- | --- | --- |
| 3.2. |  |  |
|  | Razlozi predlaganja zakona: | Ciljevi koji se žele postići donošenjem zakona: |
|  |  |  |

|  |  |  |
| --- | --- | --- |
| 3.3. |  |  |
|  | Razlozi predlaganja zakona: | Ciljevi koji se žele postići donošenjem zakona: |

# 4. OVJERA ČELNIKA STRUČNOG NOSITELJA

|  |  |
| --- | --- |
|  | Potpis: **MINISTAR****prof. dr. sc. Radovan Fuchs**Datum: 12. studenoga 2024. |
| *Uputa:*1. *Točka 1.: navesti naziv tijela državne uprave*
2. *Točka 2.: navesti nacrte prijedloga zakona za koje se provodi procjena učinaka propisa, tromjesečje upućivanja u proceduru Vlade Republike Hrvatske, razloge predlaganje zakona i ciljeve koji se žele postići donošenjem zakona*
3. *Točka 3.: navesti nacrte prijedloga zakona koji su iznimka od provedbe procjene učinaka propisa, tromjesečje upućivanja u proceduru Vlade Republike Hrvatske, razloge predlaganja zakona i ciljeve koji se žele postići donošenjem zakona*
4. *Točka 4. ovjera čelnika stručnog nositelja*
5. *Nacrti prijedloga zakona koji se planiraju za usklađivanje s pravnom stečevinom Europske unije označavaju se oznakom "****(EU)****"*
6. *Nacrti prijedloga zakona koji su dio programa rada Vlade Republike Hrvatske, drugog akta strateškog planiranja ili reformske mjere označavaju se oznakom "****(RM)****"*
7. *Za svaki novi nacrt prijedloga zakona dodaje se odgovarajući broj novih redova u tablici prema zadanom predlošku*
 |